Isikud Nimi Tuvastamisandmed Loetellu kandmise põhjused Loetellu kandmise kuupäev „10 Ruvugayimikore PROTOGÈNE Teise nimega Ruhinda, Gaby Ruhinda, Zorro Midende Sünniaeg: 1968 või 1969 Sugu: mees Positsioon või amet: Rwanda demokraatlike vabastusjõudude – Forces Combattantes Abacunguzi (FLDR-FOCA) juht. Maccabé rühmituse (varem tuntud FLDR-FOCA Commando de recherche et d'action en profondeur (CRAP)) juht. Ruvugayimikore Protogène on Rwanda demokraatlike vabastusjõudude – Forces Combattantes Abacunguzi (FLDR-FOCA), mis on KDV idaosas tegutsev valitsusväline relvastatud üksus, juht. Ta juhib eelkõige FDLR-FOCA Maccabé rühmitust (varem tuntud kui Commando de recherche et d'action en profondeur (CRAP)). FDLR-FOCA, sealhulgas Maccabé rühmitus, aitab kaasa relvastatud konfliktile, ebastabiilsusele ja ebakindlusele KDVs, eelkõige vägivalla ja inimõiguste raskete rikkumistega, sealhulgas tsiviilelanike vastu suunatud rünnakute, tapmiste, laste vastu suunatud vägivalla, vägistamiste ja muude seksuaalse vägivalla aktide näol. Tulenevalt oma juhtivast positsioonist FDLR-FOCAs on Ruvugayimikore Protogène seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Samuti vastutab ta relvastatud konflikti jätkumise, ebastabiilsuse ja ebakindluse eest KDVs. 8.12.2022 11 Meddie NKALUBO Teise nimega Mohammed Ali Nkalubo, Abul Jihad, Punny Boy Sünniaeg: 1991, 1992 või 1993 Kodakondsus: Uganda Sugu: mees Positsioon või amet: demokraatlike liitlasvägede kõrgem juht Meddie Nkalubo on demokraatlike liitlasvägede – Allied Democratic Forces (ADF), mis on Ugandas ja Kongo Demokraatliku Vabariigi idaosas tegutsev valitsusväline relvastatud rühmitus, kõrgem juht. Ta on tehtud kindlaks isikuna, kes täidab ADFis erinevaid vastutusrikkaid ülesandeid, sealhulgas vastutab ta kommunikatsiooni ja propaganda, värbamise, relvade valmistamise ning ISILile (Daesh) lähenemise eest. ADF aitab kaasa relvastatud konfliktile, ebastabiilsusele ja ebakindlusele KDVs (eeskätt Ituri ja Põhja-Kivu provintsis), eelkõige vägivalla ja inimõiguste raskete rikkumistega, sealhulgas tsiviilelanike vastu suunatud rünnakute, tapmiste ja inimröövide näol. Tulenevalt oma kõrgema juhi positsioonist ja erinevatest vastutusrikastest ülesannetest ADFis on Meddie Nkalubo seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Samuti vastutab ta relvastatud konflikti jätkumise, ebastabiilsuse ja ebakindluse eest KDVs. 8.12.2022 12 Justin BITAKWIRA Teise nimega Bihona-Hayi Sünniaeg: 5.12.1960 Sünnikoht: Lemera, KDV Kodakondsus: KDV Sugu: mees Positsioon või amet: poliitik, endine riiklik minister ning ühenduse Alliance for the Republic and National Consciousness president. Justin Bitakwira on Kongo poliitik, endine valitsuse minister ja poliitilise partei Union for the Congolese Nation liige. Ta on oma avalikes sõnavõttudes korduvalt õhutanud vägivalda ning kutsunud üles diskrimineerimisele ja vaenulikkusele Banyamulenge kogukonna suhtes, kes on olnud relvastatud rühmituste rünnakute sihtmärgiks. Need vaenule kutsuvad sõnavõtud ja narratiivid aitavad kaasa konflikti õhutamisele ja vägivallale KDVs, eelkõige kõrgplatoo piirkonnas, mida iseloomustavad kogukondadevahelised konfliktid. Justin Bitakwira vastutab seega vägivalla õhutamise kaudu relvastatud konflikti jätkumise, ebastabiilsuse ja ebakindluse eest KDVs. 8.12.2022 13 Joseph Nganzo Olikwa TIPI Teise nimega kolonel Tipi Ziro Ziro, Jospeh Ngadjole, Joseph Nganzole Olikwa Sünniaeg: 10.11.1977 Sünnikoht: Bunia Fataki, KDV Kodakondsus: KDV Sugu: mees Auaste: FARDC kolonel Ametikoht: Minembwes asuva 12. kiirreageerimisbrigaadi ülema asetäitja, endine 31. põhikaitsevägede brigaadi 312. pataljoni ülem Sõjaväelase ID-number: 1-77-96-32692-76 Joseph Nganzo Olikwa Tipi oli kuni jaanuarini 2022 Kongo Demokraatliku Vabariigi relvajõudude (FARDC) 31. põhikaitsevägede brigaadi 312. pataljoni ülem. Tema alluvuses ja vastutuse all olnud 312. pataljoni väed on pannud toime rünnakuid tsiviilisikute vastu ja inimõiguste raskeid rikkumisi, eelkõige naiste vägistamisi 2021. aasta juunist detsembrini. Joseph Nganzo Olikwa Tipi on endiselt FARDC kõrge auastmega ohvitser, nimelt Minembwes (Lõuna-Kivu) asuva 12. kiirreageerimisbrigaadi kolonel ja ülema asetäitja. Selles ametis vastutab ta FARDC poolt toime pandud hiljutiste inimõiguste rikkumiste eest. Joseph Nganzo Olikwa Tipi on seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. 8.12.2022 14 Désiré LONDROMA NDJUKPA Teise nimega Désiré Lokana Lokanza Sugu: mees Positsioon või amet: CODECO-URDPC kaitseohvitser („charge of defence“) Désiré Londroma Ndjukpa on rühmituse Cooperative for Development of the Congo / Union of Revolutionaries for the Defense of the Congolese People (CODECO-URDPC) juht, kes on tehtud kindlaks kui kaitseohvitser („charge of defence“) ja rühmituse poliitilise tiiva kaasjuht. CODECO-URDPC on KDV idaosas tegutsev valitsusväline relvastatud rühmitus, mis aitab kaasa relvastatud konfliktile, ebastabiilsusele ja ebakindlusele KDVs, eelkõige vägivalla ja inimõiguste raskete rikkumistega, sealhulgas tsiviilisikute tapmiste ning nende vastu suunatud seksuaalse vägivalla ja rünnakute näol, nagu riigisiseste põgenike laagrite vastu suunatud rünnakud novembri keskpaigast 2021 kuni veebruarini 2022, eriti Hema kogukonnas. Tulenevalt oma juhtivast positsioonist CODECO-URDPCs on Londroma Ndjukpa seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Samuti vastutab ta relvastatud konflikti jätkumise, ebastabiilsuse ja ebakindluse eest KDVs. 8.12.2022 15 Willy NGOMA Teise nimega Major Willy NGOMA Sugu: mees Positsioon või amet: Kongo Revolutsioonilise Armee M23/ARC kõneisik Willy Ngoma on juhtival positsioonil 23. märtsi liikumises / Kongo Revolutsioonilises Armees (M23/ARC), mis on Kongo idaosas tegutsev valitsusväline rühmitus. M23/ARC aitab kaasa relvastatud konfliktile, ebastabiilsusele ja ebakindlusele KDVs, eelkõige vägivalla ja raskete inimõiguste rikkumistega, sealhulgas tsiviilisikute tapmiste ning nende vastu suunatud rünnakute ja seksuaalse vägivalla näol. Tulenevalt oma juhtivast positsioonist M23/ARCs on Willy Ngoma seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Samuti vastutab ta relvastatud konflikti jätkumise, ebastabiilsuse ja ebakindluse eest KDVs. 8.12.2022 16 William YAKUTUMBA Sünniaeg: 1970 Sünnikoht: Lunbondia, Lõuna-Kivu, KDV Kodakondsus: KDV Sugu: mees Positsioon või amet: ühenduse Coalition Nationale du Peuple pour la Souverainité du Congo (CNPSC) juht; relvarühmituse Mai-Mai Yakatumba asutaja ja juht. William Yakutumba on Coalition Nationale du Peuple pour la Souverainité du Congo (CNPSC), mis on Lõuna-Kivu provintsis KDVs tegutseva nn Mai-Mai relvarühmituste koalitsioon, peasekretär ja ülem. Ta on üks kõnealusesse koalitsiooni kuuluva suurima relvarühmituse Mai-Mai Yakatumba asutaja ja juht. Mai-Mai Yakutumba aitab kaasa relvastatud konfliktile, ebastabiilsusele ja ebakindlusele KDVs, eelkõige vägivalla ja inimõiguste raskete rikkumistega, sealhulgas külaelanike tapatalgute, tsiviilelanike vastu suunatud rünnakute, vägistamiste ja muude seksuaalse vägivalla aktide näol. Samuti kontrollib Mai-Mai Yakutumba koos kaevandusteid kontrollivate CNSPC liikmetega KDV idaosas asuvaid kullakaevandusi. Nad saavad kullakaevandamisest ja -kaubandusest ebaseaduslikult kasu. Mai-Mai Yakutumba teenib sellisest kauplemisest tulu oma tegevuse rahastamiseks. Tulenevalt oma juhtivast positsioonist CNPSCs ja Mai-Mai Yakutumba relvarühmituses on William Yakutumba seega olnud seotud sellise tegevuse kavandamise, juhtimise või toimepanemisega KDVs, mis kujutab endast inimõiguste rasket rikkumist. Samuti vastutab ta relvastatud konflikti jätkumise ning selle ärakasutamise eest ning ebastabiilsuse ja ebakindluse eest KDVs, sealhulgas loodusvarade ebaseadusliku kasutamise ja nendega ebaseadusliku kauplemise kaudu. 8.12.2022 17 Alain François Viviane GOETZ Sünniaeg: 24.4.1965 Sünnikoht: Deurne, Antwerpen, Belgia Kodakondsus: Belgia Sugu: mees Alain Goetz on ettevõtja, kes on Ugandas registreeritud ettevõtte African Gold Refinery Ltd tegelik tulusaaja ja endine direktor. Alates 2016. aastast on African Gold Refinery Ltd saanud, ostnud ja rafineerinud sellist kulda ning kaubelnud sellise kullaga, mis on pärit Kongo Demokraatlikust Vabariigist (KDV) ja mida kontrollivad valitsusvälised relvastatud rühmitused, sealhulgas Mai-Mai Yakutumba ja Raia Mutomboki, kes on seotud destabiliseeriva tegevusega Lõuna-Kivu provintsis. Seega kasutab Alain Goetz relvastatud konflikti, ebastabiilsust ja ebakindlust KDVs ära loodusvarade ebaseadusliku kasutamise ja nendega ebaseadusliku kauplemise eesmärgil. 8.12.2022“